ai4bharat/Pralekha huggingface dataset:
మహిళా, శిశు అభివృద్ధి మంత్రిత్వ శాఖ
దత్తత నిబంధనలు 2022 జారీ తర్వాత ఇప్పటి వరకు మొత్తం 691 మంది పిల్లలను దత్తత తీసుకున్నారు; పెండెన్సీ 905 నుంచి 617కి తగ్గింది 2745 ఆర్ఐలు, 13 ఎన్ఆర్ఐలు, 15 ఓసిఐ, 38 విదేశీయులు మరియు హిందూ అడాప్షన్ అండ్ మెయింటెనెన్స్ చట్టం కింద 5 కేసులు కొత్త మాడ్యూల్పై నమోదయ్యాయి
సెప్టెంబర్ 2022 నెలలో దత్తత నిబంధనలు నోటిఫికేషన్ వెలువడిన వెంటనే గత రెండు నెలల్లో దేశవ్యాప్తంగా జిల్లా మెజిస్ట్రేట్లు అనేక దత్తత ఉత్తర్వులు జారీ చేశారు. నోటిఫికేషన్ జారీ చేసిన తర్వాత నేటి వరకు మొత్తం 691 మంది పిల్లలను దత్తత తీసుకున్నారు. నోటిఫికేషన్ తేదీలో 905 దత్తత ఉత్తర్వులు పెండింగ్లో ఉన్నాయి. ఇప్పటి వరకు పెండింగ్ 617కి తగ్గింది. ఇప్పుడు కాబోయే పెంపుడు తల్లిదండ్రులు  లు తమ సొంత రాష్ట్రాలు/ప్రాంతాన్ని ఎంచుకోవచ్చు. ఒకే సామాజిక-సాంస్కృతిక పరిసరాలకు చెందిన పిల్లలు మరియు కుటుంబం ఒకరితో ఒకరు చక్కగా సర్దుబాటు చేసుకునేలా ఇది తప్పనిసరి చేయబడింది. 10.11.2022 నుండి మాడ్యూల్ అమలులోకి వచ్చింది మరియు అప్పటి నుండి 2745 భారతీయులు, 13 ప్రవాస భారతీయులు, 15 ఓవర్సీస్ కార్డ్ హోల్డర్ సిటిజన్స్ ఆఫ్ ఇండియా , 38 మంది విదేశీయులు మరియు హిందూ అడాప్షన్ అండ్ మెయింటెనెన్స్ యాక్ట్  కింద 5 కేసులు కొత్త మాడ్యూల్పై నమోదు చేయబడ్డాయి. దేశంలో దత్తతలను ప్రోత్సహించడానికి, దత్తత నిబంధనలు 2022లో ఒక కొత్త నిబంధన తప్పనిసరి చేయబడింది, ఇక్కడ వారి నిర్దేశిత రెఫరల్ సైకిల్స్లో పెంపుడు తల్లిదండ్రులను కనుగొనలేని పిల్లలలో, ఇప్పుడు సీనియారిటీతో సంబంధం లేకుండా భారతీయులు , ప్రవాస భారతీయులు , ఓవర్సీస్ కార్డ్ హోల్డర్ సిటిజన్స్ ఆఫ్ ఇండియా , కాబోయే పెంపుడు తల్లిదండ్రులు  లకు దత్తత ఇస్తారు.ఈ చర్యను కాబోయే పెంపుడు తల్లిదండ్రులు  స్వాగతించారు. నిబంధన కింద మొదటి రెఫరల్ 14.11.2022న అమలు చేయబడింది మరియు ఇప్పటివరకు 47 మంది పిల్లలు రిజర్వ్ చేయబడ్డారు. లేకుంటే ఈ పిల్లలను విదేశీ పెంపుడు తల్లిదండ్రులకు సూచించబడేవారు. హెచ్ ఏ ఏం ఏ మాడ్యూల్ 10.11.2022 నుండి అమలు చేయబడింది. హెచ్ ఏ ఏం ఏ కింద దత్తత తీసుకున్న మరియు పిల్లలను విదేశాలకు తరలించాలనుకునే కాబోయే పెంపుడు తల్లిదండ్రుల నమోదును మాడ్యూల్ సులభతరం చేస్తుంది. ఇప్పటికే ఐదు కేసులు నమోదయ్యాయి. ఆన్లైన్ విధానం ద్వారా దత్తత ఉత్తర్వులు జారీ చేస్తున్నారు. దేశంలోని అన్ని డీ ఎం లు మాడ్యూల్లో నమోదు చేయబడ్డారు. ఇది అడాప్షన్ ఆర్డర్ జారీ ప్రక్రియను వేగవంతం మరియు పారదర్శకంగా చేసింది. సీ ఎం ఓ ద్వారా పిల్లల ఆరోగ్య స్థితిని ధృవీకరించడం కూడా ఆన్లైన్ సిస్టమ్ ద్వారా ప్రారంభించబడింది. మాడ్యూల్లో ఇప్పటివరకు 338 సిఎంఓలు రిజిస్టర్ చేయబడ్డారు. సెంట్రల్ అడాప్షన్ రిసోర్స్ అథారిటీ  జే జే చట్టం ప్రకారం పిల్లల చట్టపరమైన స్థితిని త్వరితగతిన ప్రకటించేందుకు వీలుగా చైల్డ్ వెల్ఫేర్ కమిటీల స్థాయిలో పెండెన్సీని తగ్గించే దిశగా క్రియాశీలక ప్రయత్నాలను తీసుకుంటోంది. సీ ఏ ఆర్ ఏ CARA హెల్ప్ డెస్క్ జోక్యంతో 23-09-2022న నిబంధనల నోటిఫికేషన్ తర్వాత, సీ డబ్ల్యూ సీ పెండెన్సీ 812కి తగ్గింది. నిబంధనల నోటిఫికేషన్ తేదీ నుండి 19-12-2022 వరకు, 503 చట్టబద్ధంగా ఉచిత దత్తత  సర్టిఫికెట్లు అప్లోడ్ చేయబడ్డాయి.
23 సెప్టెంబర్, 2022న జారీ చేసిన దత్తత నిబంధనలు-2022లో దత్తత ప్రక్రియను రూపొందించినప్పటికీ, పిల్లలకు శాశ్వత పునరావాసం కల్పించేందుకు మహిళా మరియు శిశు అభివృద్ధి మంత్రిత్వ శాఖ కట్టుబడి ఉంది. జే జే నియమాలను 1 సెప్టెంబర్, 2022న ప్రకటించారు. జే జే నియమాలు 2022 ప్రకారం, దత్తత ఉత్తర్వు జారీ చేసే అధికారం జిల్లా మేజిస్ట్రేట్కు ఇవ్వబడింది. గతంలో ఈ అధికారాన్ని న్యాయవ్యవస్థ వినియోగించేది.
హోం మంత్రిత్వ శాఖ
ఏడాదిన్నరలోనే ప్రభుత్వంలో 10లక్షల మంది నియామకం
తగిన ఆదేశాలు జారీ చేసిన ప్రధాని మోదీకి
ట్విట్టర్ ద్వారా అమిత్ షా కృతజ్ఞతలు..
నవభారతానికి ఆధారం యువశక్తే..
యవజనుల సాధికారతకోసం
నరేంద్ర మోదీ నిర్విరామ కృషి..
యువతలో ఆత్మవిశ్వాసాన్ని
నింపనున్న నియామకాలు..
ఖాళీల భర్తీకి పలు చర్యలు తీసుకున్న
కేంద్ర హోమ్ మంత్రిత్వశాఖ..
ప్రభుత్వంలోని అన్ని శాఖలు, మంత్రిత్వ శాఖల్లో గత ఏడాదిన్నిర కాలంలో ఉద్యమ పంథాలో 10 లక్షలమంది నియామకాలు జరిగేలా ఆదేశాలిచ్చిన ప్రధానమంత్రి నరేంద్ర మోదీకి కేంద్ర హోమ్, సహకార శాఖ మంత్రి అమిత్ షా కృతజ్ఞతలు తెలిపారు. సామాజిక మాధ్యమం ట్విట్టర్ ద్వారా అమిత్ షా ప్రధానికి కృతజ్ఞతలు తెలియజేశారు.
"నవ భారతదేశానికి ప్రధాన ప్రాతిపదిక యువశక్తి మాత్రమే. యువజనులకు సాధికారత కల్పించేందుకు నరేంద్ర మోదీ నిర్విరామంగా పనిచేస్తూ వస్తున్నారు. ప్రభుత్వంలోని అన్ని శాఖలు, మంత్రిత్వ శాఖల్లో ఏడాదిన్నరలో 10లక్షలమందిని నియమించేందుకు మోదీ జారీ చేసిన ఆదేశాలు, తీసుకున్న నిర్ణయాలు యువజనుల్లో కొత్త ఆశలు నెరవేరడానికి, ఆత్మవిశ్వాసానికి దోహదపడతాయి.” అని అమిత్ షా తన ట్విట్టర్ సందేశంలో పేర్కొన్నారు.
ప్రభుత్వ శాఖల్లో, మంత్రిత్వ శాఖల్లో 10లక్షల మంది నియామకానికి ప్రధానమంత్రి జారీచేసిన ఆదేశాలమేరకు ఉద్యోగ ఖాళీలను ఉద్యమ తరహాలో భర్తీ చేసేందుకు కేంద్ర హోమ్ మంత్రిత్వ శాఖ గత ఏడాదిన్నర కాలంలో అనేక చర్యలు తీసుకుందని ఆయన అన్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కేంద్ర మంత్రిత్వ శాఖలు/డిపార్ట్మెంట్లసీ పి గ్రామ్స్ 2023 ఆగస్టు నెలవారీ 16వ పనితీరు నివేదిక ను డీ ఏ ఆర్ పీ జీ విడుదల చేసింది
ఆగస్టు, 2023లో కేంద్ర మంత్రిత్వ శాఖలు/విభాగాలు పరిష్కరించిన మొత్తం 1,21,004 ఫిర్యాదులు
కేంద్ర సెక్రటేరియట్లో వరుసగా 13వ నెలలో నెలవారీ కేసుల సంఖ్య లక్ష దాటింది.
వ్యవసాయం మరియు రైతుల సంక్షేమ శాఖ మరియు జలవనరులు, నదుల అభివృద్ధి మరియు గంగా పునరుజ్జీవన మంత్రిత్వ శాఖ 2023 ఆగస్టు నెలలో విడుదల చేసిన ర్యాంకింగ్స్లో గ్రూప్ ఏ విభాగంలో అగ్రస్థానంలో ఉన్నాయి.
2023 ఆగస్టు నెలలో విడుదల చేసిన ర్యాంకింగ్స్లో ఈశాన్య ప్రాంత అభివృద్ధి మంత్రిత్వ శాఖ మరియు నీతి ఆయోగ్ గ్రూప్ బీ విభాగంలో అగ్రస్థానంలో ఉన్నాయి.
డిపార్ట్మెంట్ ఆఫ్ అడ్మినిస్ట్రేటివ్ రిఫార్మ్స్ అండ్ పబ్లిక్ గ్రీవెన్స్  ఆగస్ట్, 2023కి కేంద్రీకృత పబ్లిక్ గ్రీవెన్స్ రిడ్రెసల్ అండ్ మానిటరింగ్ సిస్టమ్  నెలవారీ నివేదికను విడుదల చేసింది, ఇది ప్రజా ఫిర్యాదుల రకాలు మరియు కేటగిరీలు మరియు పరిష్కార స్వభావం యొక్క వివరణాత్మక విశ్లేషణను అందిస్తుంది. డీ ఏ ఆర్ పీ జీ ప్రచురించిన కేంద్ర మంత్రిత్వ శాఖలు/విభాగాలపై ఇది 16వ నివేదిక.
కేంద్ర మంత్రిత్వ శాఖలు/విభాగాల ద్వారాఆగస్టు, 2023కి సంబంధించిన ఫిర్యాదుల పరిష్కార పురోగతిని ఈ 1,21,004 ఫిర్యాదుల పరిష్కారం సూచిస్తుంది. 2023 సంవత్సరంలో కేంద్ర మంత్రిత్వ శాఖలు/డిపార్ట్మెంట్లలో సగటు ఫిర్యాదుల పరిష్కార సమయం జనవరి నుండి ఆగస్టు వరకు 19 రోజులు. ఈ నివేదికలు 10-దశల సీ పి గ్రామ్స్ సంస్కరణల ప్రక్రియలో భాగంగా ఉన్నాయి. వీటిని పరిష్కార నాణ్యతను మెరుగుపరచడం మరియు సమయ రేఖలను తగ్గించడం కోసం డీ ఏ ఆర్ పీ జీ చేపట్టింది
బీ ఎస్ ఎన్ ఎల్ కాల్ సెంటర్ ఆగస్ట్, 2023లో 85,386 మంది పౌరుల నుండి అభిప్రాయాన్ని సేకరించింది. వీరిలో సుమారు 32,982 మంది పౌరులు తమ ఫిర్యాదులకు అందించిన పరిష్కారం పట్ల సంతృప్తిని వ్యక్తం చేశారు. ఆగస్ట్, 2023 నెలలో 21,317 మంది పౌరులు తమ ఫిర్యాదుల పరిష్కారానికి "అద్భుతమైన మరియు చాలా మంచి" రేటింగ్ ఇచ్చారు
కేంద్ర మంత్రిత్వ శాఖలు/విభాగాల కోసం ఆగస్టు, 2023కి సంబంధించిన డీ ఏ ఆర్ పీ జీ యొక్క నెలవారీ సీ పి గ్రామ్స్ నివేదిక యొక్క ముఖ్య ముఖ్యాంశాలు క్రిందివి:
పీజీ కేసులు:
ఆగస్టు, 2023లో, సీ పి గ్రామ్స్ పోర్టల్లో 118294 పీ జీ కేసులు స్వీకరించబడ్డాయి, 121004 పీ జీ కేసులు పరిష్కరించబడ్డాయి మరియు 31 ఆగస్టు 2023 నాటికి 63461 పీ జీ కేసులు పెండింగ్లో ఉన్నాయి.
సెంట్రల్ సెక్రటేరియట్లో పెండింగ్లు జూలై, 2023 చివరి నాటికి 64963 పీజీ కేసుల నుండి ఆగస్టు 2023 చివరి నాటికి 63461 పీజీ కేసులకు తగ్గాయి.
పీజీ అప్పీల్స్:
ఆగస్టు, 2023లో 20272 అప్పీళ్లు రాగా, 19700 అప్పీళ్లను పరిష్కరించారు. సెంట్రల్ సెక్రటేరియట్లో ఆగస్ట్, 2023 చివరి నాటికి 23030 పీజీ అప్పీల్స్ పెండింగ్లో ఉన్నాయి
సెంట్రల్ సెక్రటేరియట్లో పెండింగ్లో ఉన్న అప్పీళ్ల సంఖ్య జూలై, 2023 చివరి నాటికి 22458 అప్పీళ్ల నుండి 2023 ఆగస్టు చివరి నాటికి 23030 అప్పీళ్లకు పెరిగింది.
ఫిర్యాదుల పరిష్కార అంచనా మరియు సూచిక  - ఆగస్టు, 2023
వ్యవసాయం మరియు రైతుల సంక్షేమ శాఖ మరియు జలవనరుల మంత్రిత్వ శాఖ, నదుల అభివృద్ధి మరియు గంగా పునరుజ్జీవనం ఆగస్టు, 2023 కొరకు గ్రూప్ ఏ పరిధిలోని ఫిర్యాదుల పరిష్కార అసెస్మెంట్ & ఇండెక్స్లో అగ్రగామిగా ఉన్నాయి.
ఈశాన్య ప్రాంత అభివృద్ధి మంత్రిత్వ శాఖ మరియు నీతి ఆయోగ్ ఆగస్టు, 2023 కొరకు గ్రూప్ బీ లో ఫిర్యాదుల పరిష్కార అసెస్మెంట్ & ఇండెక్స్లో అగ్రగామిగా ఉన్నాయి.
ఉప రాష్ట్రపతి సచివాలయం
నవభారత నిర్మాణంలో ‘మార్పునకు సారథులు’గా సివిల్ సర్వీసెస్ అధికారుల పాత్ర కీలకం: ఉపరాష్ట్రపతి
- ప్రభుత్వ పథకాల సరైన అమలుతోనే సమాజశ్రేయస్సు సాధ్యం
- సర్దార్ పటేల్ కలలుగన్న వివక్షలేని సమాజాభివృద్ధికి కృషిచేయండి
- లాల్ బహదూర్ శాస్త్రి జాతీయ పరిపాలన అకాడమీలో సివిల్ సర్వీసెస్ అధికారుల శిక్షణ ముగింపు సమావేశంలో గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు
నవభారత నిర్మాణంలో ‘మార్పునకు సారథులు’  గా సివిల్ సర్వీసెస్ అధికారుల పాత్ర కీలకమని గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు పేర్కొన్నారు. అధికారులు తమ వృత్తిని మిషన్గా స్వీకరించాలని ఆయన సూచించారు. శుక్రవారం.. శ్రీ లాల్ బహదూర్ శాస్త్రి జాతీయ పరిపాలన అకాడమీ రెండోదశ శిక్షణ ముగింపు సమావేశంలో భావి సివిల్ సర్వీసెస్ అధికారులనుద్దేశించి ఉపరాష్ట్రపతి ప్రసంగించారు.
‘నవభారత నిర్మాణంలో మార్పునకు సారథులుగా మీ పాత్రను పోషించండి. సుపరిపాలన ద్వారానే ప్రజల సమస్యలకు పరిష్కారం లభిస్తుంది. ప్రభుత్వ పథకాలను సమర్థవంతంగా అమలుచేసినపుడే ఆ పథకాలకు సార్థకత కలుగుతుంది. ఈ దిశగా సివిల్ సర్వీసెస్ అధికారులుగా మీ పాత్ర అత్యంత కీలకం’ అని ఉపరాష్ట్రపతి సూచించారు. తమ బాధ్యతలను సమర్థవంతంగా నిర్వహించిన అధికారులను ప్రజలు ఎప్పటికీ గుర్తుంచుకుంటారన్నారు.
‘పరిపాలన, ఆర్థిక, న్యాయ, రాజనీతి శాస్త్రాలతోపాటు రాజ్యాంగం, చరిత్ర, సంస్కృతి, భాషలు తదితర అంశాలపై మీరు రెండేళ్లుగా శిక్షణ పొందారు. మీరు నేర్చుకున్న అంశాలను చక్కగా అవగతం చేసుకుని ప్రజాశ్రేయస్సుకు పాటుపడాలని ఆకాంక్షిస్తున్నాను. నిజాయితీ, క్రమశిక్షణతో, సమయపాలన పాటిస్తూ.. బాధ్యతాయుతంగా పనిచేయండి. పారదర్శక పాలనతో సమాజాభివృద్ధిలో భాగస్వాములు కండి. పేద-ధనిక, స్త్రీ-పురుష, గ్రామీణ-పట్టణ అంతరాలను తొలగించేలా చొరవతీసుకొండి’ అని వారికి సూచించారు.
శిక్షణ పూర్తిచేసుకున్న ఈ అధికారులు.. తమ అధికార పరిధిలోని ప్రాంతంలో పరిపాలన స్థానికభాషలో జరిగేలా చొరవతీసుకోవాలని సూచించారు. దీంతోపాటు స్థానిక సంస్కృతులు, సంప్రదాయాలను తెలుసుకున్నప్పుడే అక్కడి.. ప్రజల సమస్యలను తెలుసుకుని వాటిని సమర్థవంతంగా పరిష్కరించేందుకు వీలుంటుందన్నారు.
భారత ప్రథమ ఉపప్రధాని శ్రీ సర్దార్ వల్లభాయ్ పటేల్ కలలుకన్నట్లుగా.. పేదరికం, వివక్షలేని సమాజం నిర్మాణం, సమాజంలోని అన్ని వర్గాలను కలుపుకుని పోతూ.. బడుగు, బలహీనవర్గాల అభ్యున్నతికి సివిల్ సర్వీసెస్ అధికారులు చిత్తశుద్ధితో కృషిచేయాలన్నారు.
ఈ సందర్భంగా శ్రీ లాల్ బహదూర్ శాస్త్రి జాతీయ అకాడమీ తీసుకొచ్చిన.. ప్రధానమంత్రి నరేంద్ర మోదీ ‘మన్కీ బాత్’ కార్యక్రమ ప్రసంగాల సంకలనం ’65 కన్వర్జేషన్స్’ను ఉపరాష్ట్రపతి విడుదల చేశారు. ఈ కార్యక్రమంలో అకాడమీ డైరెక్టర్ శ్రీ సంజీవ్ చోప్రా, అధ్యాపకులు, శిక్షణ పూర్తిచేసుకున్న అధికారులు పాల్గొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 సంక్షోభాన్ని ఎదుర్కొనేందుకు ఆటోమెటెడ్ వెంటిలేటర్ల తయారీ కోసం విప్రో త్రీడీతో ఒప్పందం చేసుకున్న శ్రీ చిత్ర తిరునాల్ ఇనిస్టిట్యూట్ ఫర్ మెడికల్ సైన్సెస్ అండ్ టెక్నాలజీ 
జాతీయ ప్రాధాన్యత కలిగిన శ్రీ చిత్ర తిరుణాల్ ఇనిస్టిట్యూట్ ఫర్ మెడికల్ సైన్సెస్ అండ్ టెక్నాలజీ  సంస్థ బెంగళూరులోని విప్రో త్రీడీతో కలిసి ఆర్టిఫిషియల్ మాన్యువల్ బ్రీతింగ్ యూనిట్ ను అభివృద్ది చేసేందుకు సిద్ధమైంది. ఇప్పటికే ఎస్.సి.టి.ఎమ్.ఎస్.టి. రూపు దిద్దిన అత్యవసర వెంటిలేటర్ వ్యవస్థ అభివృద్ధి, క్లినికల్ ట్రయల్ మరియు తయారీని కోసం ఈ రెండు సంస్థల మధ్య ఒప్పందం జరిగింది.
భారతదేశం కోవిడ్-19 సంక్షోభాన్ని ఎదుర్కొంటున్న తరుణంలో తలెత్తబోయే అత్యవసరాలు తీర్చేందుకు ఈ వెంటిలేటర్లు సహాయపడతాయి. ఆర్టిఫిషియల్ మాన్యువల్ బ్రీతింగ్ యూనిట్  బ్యాగ్ లేదా బ్యాగ్ – వాల్వ్ – మాస్క్  అనేది చేతితో తీసుకెళ్ళగల పరికరం. ఇది రోగికి శ్వాస తీసుకోవడానికి తగినంత వెంటిలేషన్ అందించడానికి ఉపయోగపడుతుంది. ప్రస్తుతం దీని పని తీరు కోవిడ్ -19 రోగులకు ప్రయోజనకారి అవుతుందా లేదా అనే విషయం తెలియడానిక మరి కొంత సమయం పట్టవచ్చు. ప్రస్తుతానికి శ్వాస తీసుకోవడంలో ఇబ్బంది ఎదుర్కొనే రోగుల విషయంలో, ఐ.సి.యు అందుబాటులో లేని సమయంలో ఇది ఉపయోగపడుతుందని భావిస్తున్నారు.
వేగవంతమైన ఉత్పత్తిని ప్రారంభించేందుకు తక్షణం అందుబాటులో ఉన్న భాగాలతో ఈ పరికరం రూపొందించబడింది. తద్వారా ఇది ప్రత్యామ్నాయ పరిష్కారం అవుతుంది. క్లిష్ట పరిస్థితుల్లో సులభంగా వెంటిలేషన్ సౌకర్యాన్ని రోగివద్దకు తీసుకు వెళ్లేందుకు ఇది మంచి పరికరం.
ఈ పోర్టబుల మరియు బరువు తక్కువ ఉండే ఈ పరికరం కంట్రోల్డ్ రేట్ ఆఫ్ ఎక్స్ పిరేషన్, ఇన్స్పిరేటరీ టూ ఎక్స్ పిరేటరీ రేషియో, టిడల్ వాల్యూమ్ లాంటి వాటి ద్వారా సానుకూల పీడన వెంటిలేషన్ ను అందించగలుగుతుంది. వెంటిలేషన్ అందనంగా అందించేందుకు పాజిటివి ఎండ్ ఎక్స్ పిరేటరీ ప్రెజర్  వాల్వు అందుబాటులో ఉంది. ఈ పరికరం ఐసోలేషన్ గదిలో సహాయ సిబ్బందికి ఎంతగానో ఉపయోగపడుతుంది. కోవిడ్ రోగులకు సురక్షితమైన మరియు సమర్థవంతమైన వెంటిలేషన్ అందించగలదని భావించబడుతోంది.
ఒక వారంలో ఈ సాంకేతిక పరిజ్ఞానాన్ని అభివృద్ధి చేసినట్లు ఎస్.సి.టి.ఐ.ఎం.ఎస్.టి. సంచాలకు ఆశాకిశోర్ తెలిపారు. ప్రపంచ వ్యాప్తంగా కోవిడ్ -19 వేగంగా వ్యాప్తిస్తున్న తీవ్రమైన పరిస్థితుల్లో సులభమైన ఆర్టిఫిషియల్ మాన్యువల్ బ్రీతింగ్ యూనిట్  సహాయకారిగా ఉంటుందని అన్నారు. ఈ సంస్థ ఎప్పటినుంచో అప్పటి అవసరాలను దృష్టిలో ఉంచుకుని ప్రత్యేక వైద్య పరికరాలను అభివృద్ధి చేస్తోందని, ప్రస్తుత కీలక పరిస్థితుల్లో కూడా ఇదే తరహా ప్రయోజనకారి అయిన వైద్య పరికరాన్ని ప్రజల ముందుకు తీసుకొస్తున్నట్లు తెలిపారు. మన ఆహ్వానానికి విప్రో త్రీడీ సానుకూలంగా స్పందించిందని, సాంకేతిక బృందాలతో విస్తృతంగా చర్చించి నమానాను అంచనా వేశామని, వారి సహకారంతో క్లినికల్ ట్రయల్స్ నిర్వహించి, వీటి తయారి త్వరితగతిన ప్రారంభించాలని భావిస్తున్నట్లు తెలిపారు.
ఈ ఒప్పందంలో మెరుగుదల, క్లినికల్ ట్రయల్స్ మరియు ఉత్పత్తిలో ఉమ్మడి భాగస్వామ్యం ఉండనుంది. కోవిడ్ -19 మహమ్మారి వేగంగా వ్యాపిస్తున్న తరుణంలో ఈ ప్రయోజనాత్మక ఒప్పందం దేశానికి మేలు చేయనుంది. శరత్, నగేష్, వినోద్ కుమార్ ల నిపుణుల బృందంతో పాటు ఆర్టిఫిషియన్ ఆర్గానిక్ డివిజన్ సభ్యులు, బయో మెడికల్ టెక్నాలజీ విభాగం, అనస్థీషియా విభాగపు సిబ్బంది వంటి అనేక విభాగాలు ఇందులో పాలు పంచుకోనున్నాయి.

(Visitor Counter : 174
బొగ్గు మంత్రిత్వ శాఖ
మధ్యప్రదేశ్, ఛత్తీస్గఢ్లో మొక్కల పెంపకం కోసం రూ.169 కోట్లు ఖర్చు చేయనున్న 'సౌత్ ఈస్టర్న్ కోల్ఫీల్డ్స్ లిమిటెడ్'
2023-24 - 2027-28 మధ్య కాలంలో మొక్కల పెంపకం కోసం ఆయా రాష్ట్రాల 'రాజ్య వన్ వికాస్ నిగమ్'లతో అవగాహన ఒప్పందాలు
ఛత్తీస్గఢ్ కేంద్రంగా పని చేస్తున్న కోల్ ఇండియా అనుబంధ సంస్థ 'సౌత్ ఈస్టర్న్ కోల్ఫీల్డ్స్' , రాబోయే ఐదేళ్లలో ఛత్తీస్గఢ్, మధ్యప్రదేశ్లో మొక్కల పెంపకం కోసం రూ.169 కోట్లు పెట్టుబడి పెట్టబోతోంది. ఈ రాష్ట్రాల్లో మొక్కల పెంపకం పనులను చేపట్టేందుకు ఛత్తీస్గఢ్ రాజ్య వాన్ వికాస్ నిగమ్ , మధ్యప్రదేశ్ రాజ్య వాన్ వికాస్ నిగమ్తో  ఇటీవల అవగాహన ఒప్పందాలు కుదుర్చుకుంది. మొక్కల పెంపకాన్ని 2023-24 నుంచి 2027-28 వరకు, మొక్కలు నాటిన తర్వాత 4 సంవత్సరాల వరకు నిర్వహణ కోసం ఒప్పందం చేసుకుంది. ఎంఓయూ ప్రకారం, మొక్కల పెంపకం పనుల కోసం ఛత్తీస్గఢ్లో రూ.131.52 కోట్లు, మధ్యప్రదేశ్లో రూ.38.11 కోట్లను ఎస్ఈసీఎల్ ఖర్చు చేస్తుంది.
రాష్ట్ర నిగమ్ల భాగస్వామ్యంతో ఛత్తీస్గఢ్లో 26 లక్షలకు పైగా మొక్కలు, మధ్యప్రదేశ్లో దాదాపు 12 లక్షల మొక్కలను ఈ సంస్థ నాటుతుంది. కంపెనీకి ఇది మూడో అవగాహన ఒప్పందం. గత రెండు ఒప్పందాల ద్వారా, 2013-14 - 2022-23 మధ్యకాలంలో 46 లక్షల మొక్కలను ఛత్తీస్గఢ్లో, 16 లక్షలకు పైగా మొక్కలను మధ్యప్రదేశ్లో నాటింది. ఇందుకోసం రూ.168 కోట్లు ఖర్చు చేసింది.
ఎంవోయూ నిబంధనల ప్రకారం, ఎస్ఈసీఎల్ సేకరించిన/లీజుకు తీసుకున్న/కొనుగోలు చేసిన/బదిలీ ద్వారా తీసుకున్న కౌలు/ప్రభుత్వ/రెవెన్యూ/అటవీ వంటి ఏ రకమైన భూమిలో అయినా నైపుణ్యం, పర్యవేక్షణతో మొక్కల పెంపకం పనులను నిగమ్లు చేపడతాయి.
ఆరు నుంచి 12 నెలల వయస్సున్న  మొక్కలను పెంపకం పనుల కోసం వినియోగిస్తారు. నేరేడు, చింత, వెలగ, మామిడి, సీతాఫలం వంటి పండ్ల మొక్కలను; వేప, ఉసిరి, కానుగ వంటి ఔషధ/మూలిక మొక్కలను పెంచుతారు.
టేకు, శాలువ, వెదురు, తుమ్మ, ఇరుగుడు, సిరస్ వంటి కలప మొక్కలు; పెద్ద తురాయి, దేవకాంచనం, రేల, రావి, సొగసుల వంటి అలంకార మొక్కలను కూడా నాటుతారు. స్థానికుల అవసరాలను దృష్టిలో ఉంచుకుని, స్థానిక గ్రామస్తుల అభిప్రాయం ప్రకారం మొక్క జాతులను ఎంపిక చేస్తారు.
పచ్చదనాన్ని పెంచడానికి, జీవ వైవిధ్యాన్ని పరిరక్షించడానికి తన మైనింగ్ ప్రాంతాల్లో, చుట్టుపక్కల ప్రదేశాల్లో తోటల పెంపకాన్ని ఎస్ఈసీఎల్ విస్తృతంగా చేపడుతోంది. 2022-23 ఆర్థిక సంవత్సరంలో 365 హెక్టార్ల విస్తీర్ణంలో 8 లక్షలకు పైగా మొక్కలు నాటింది, సంస్థ చరిత్రలో అత్యధిక మొక్కల పెంపకం రికార్డ్ సృష్టించింది. ఎస్ఈసీఎల్ మొక్కల పెంపకం చేపట్టిన ప్రాంతాల్లో హరితదనం పెరిగినట్లు ఉపగ్రహ చిత్రాల్లోనూ కనిపించింది.
పాత/వదిలేసిన గని ప్రాంతాల్లో పర్యావరణ పార్కులు, ఆక్సిజన్ పార్కులు, గని పర్యాటకం వంటి అభివృద్ధి కార్యక్రమాలను కూడా ఎస్ఈసీఎల్ చేపడుతోంది. గనుల్లోని నీటిని శాస్త్రీయంగా శుద్ధి చేసి వ్యవసాయం, గృహ అవసరాల కోసం సమీపంలోని పట్టణాలు, గ్రామాలకు సరఫరా చేస్తోంది. పునరుత్పాదక ఇంధన వినియోగాన్ని ప్రోత్సహించేందుకు సౌర విద్యుత్ ప్రాజెక్టులను కూడా ఎస్ఈసీఎల్ అభివృద్ధి చేస్తోంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 218.88 కోట్ల డోసులు  అందించారు
గత 24 గంటల్లో 3,97,407 డోసులు అందించారు
దేశవ్యాప్త క్రియాశీల కేసుల సంఖ్య 30,362
మొత్తం కేసుల్లో క్రియాశీల కేసులు 0.07%
ప్రస్తుత రికవరీ రేటు 98.75%
గత 24 గంటల్లో 3,908 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,47,344 కు పెరిగింది.
గత 24 గంటల్లో 1,997 కొత్త కేసులు నమోదయ్యాయి.
రోజువారీ పాజిటివిటీ రేటు 0.94%
వారపు పాజిటివిటీ రేటు 1.34%
గత 24 గంటల్లో చేసిన 2,13,123 కొవిడ్ పరీక్షలతో కలిపి ఇప్పటివరకు 89.64 కోట్ల పరీక్షలు చేశారు.
హోం మంత్రిత్వ శాఖ
హైదరాబాద్ ను సందర్శించిన కేంద్ర హోం శాఖ మంత్రి శ్రీ అమిత్ షా
కేంద్ర హోం శాఖ మంత్రి శ్రీ అమిత్ షా పదవీ బాధ్యతల ను స్వీకరించిన తరువాత మొట్టమొదటి సారి గా శనివారం నాడు హైదరాబాద్ ను సందర్శించారు.
ఆయన కు విమానాశ్రయం లో తెలంగాణ, ఆంధ్ర ప్రదేశ్ రాష్ట్రాల గవర్నర్ శ్రీ ఇ.ఎస్.ఎల్. నరసింహన్, కేంద్ర మాజీ మంత్రి శ్రీ బండారు దత్తాత్రేయ, తెలంగాణ డైరెక్టర్ జనరల్ ఆఫ్ పోలీస్  శ్రీ ఎం. మహేందర్ రెడ్డి లతో పాటు కేంద్రీయ పారిశ్రామిక భద్రత దళం  కు చెందిన పలువురు అధికారులు, రాష్ట్ర పోలీస్ అధికారులు కూడా స్వాగతం పలికారు.
సిఐఎస్ఎఫ్ అడిషనల్ డైరెక్టర్ జనరల్  శ్రీ ఎం.ఎ. గణపతి దేశం లోని విమానాశ్రయాల ను పరిరక్షించడం లో సిఐఎస్ఎఫ్ పోషిస్తున్న పాత్ర ను వివరించే ఒక నివేదిక ను మంత్రి కి సమర్పించారు.
అనంతరం, దేశం లో ప్రప్రథమం గా విమానాశ్రయం లో నెలకొల్పిన ముఖ గుర్తింపు వ్యవస్థ ను గురించి మంత్రి కి సిఐఎస్ఎఫ్ అధికారులు వివరించారు. ఈ వ్యవస్థ ను కొత్త గా సంపాదించుకోవడం జరిగింది. విమానాశ్రయం ప్రాంగణం లో మీ మోమే మీ యొక్క విమాన అధిరోహణ కార్డు గా ఉంటుంది. ఒక వ్యక్తి తన పరిచయ పత్రాలను నమోదు చేసుకొని తన ఫోటో తో కూడిన ఒక చెల్లుబాటు అయ్యే గుర్తింపు కార్డు ను పొందివుంటే విమానాశ్రయం లోకి త్వరిత గతిన ప్రవేశాన్ని ఈ ముఖ గుర్తింపు వ్యవస్థ సుసాధ్యం చేస్తుంది.
ఈ సందర్భం గా హోం శాఖ సహాయ మంత్రి శ్రీ జి. కిషన్ రెడ్డి కూడా పాలు పంచుకొన్నారు.(Visitor Counter : 179
వ్యవసాయ మంత్రిత్వ శాఖ
ప్రతికూల పరిస్థితులకు ఎదురీదుతూ రైతులు, వ్యవసాయ కూలీలు చెమటోడ్చి అందరి ఇళ్ళకు ఆహారం చేరేందుకు శ్రమిస్తున్నారు
రబీ పంట కోతలు దేశంలో అనుకున్న సమయానికి సాగుతున్నాయి
81.55% గోధుమ పంటను ఇప్పటికే కోశారు
ఛత్తీస్గఢ్, కర్నాటక, తెలంగాణ రాష్ట్రాలలో చెరుకు పంట కోతలు పూర్తయ్యాయి.
పూర్తి అయిన కందులు, పెసలు, అల్చందల వంటి కాయధాన్యాలు, మినుములు, పెసరపప్పు, బఠాణీ కోతలు
రాజస్థాన్, యుపి, ఎంపి, పశ్చిమ బెంగాల్, జార్ఖండ్, గుజరాత్, ఛత్తీస్గఢ్, ఒడిషా, అస్సాంలలో 100% పూర్తి అయిన ఆవపంట కోతలు
ప్రపంచవ్యాప్తంగా ప్రజలను పట్టిపీడిస్తున్న ప్రస్తుత మహమ్మారి నేపథ్యంలో, మన ఇళ్ళకు ఆహారం సజావుగా చేరేందుకు ప్రతికూల పరిస్థితులకు ఎదురీదుతూ రైతులు, వ్యవసాయ కూలీలు చెమటోడ్చి శ్రమిస్తున్నారు. వారి మౌన కృష్టి, కేంద్ర, రాష్ట్ర ప్రభుత్వాల సమయానికూల జోక్యంతో పంట కోత కార్యకలాపాలలో అతి తక్కువ లేదా అసలు ఎటువంటి ఆటంకాలు లేకుండా పోయాయి. ఈ సానుకూల చర్యల ఫలితంగా, రబీ పంట కోత అనుకున్నట్టుగా సాగుతోంది, ఈ క్రమంలో రైతులకు లబ్ధి చేకూర్చేలా అనుకున్న సమయానికి సేకరణ జరుగుతోంది.
రబీ పంట కాలంలో దేశ వ్యాప్తంగా మొత్తం 315.80 లక్షల హెక్టార్లలో నాటిన గోధుమలలో దాదాపు 81.55% ఇప్పటికే కోతలు జరిగాయి. రాష్ట్రవారీ కోతలు కూడా పెరిగి, రాజస్థాన్లో 99%, మధ్య ప్రదేశ్లో 96%, ఉత్తర్ ప్రదేశ్లో 80%, హర్యానాలో 65%, పంజాబ్లో 60%వరకూ పూర్తయ్యాయి. హర్యానా, పంజాబ్, యూపీలలో కోతలు జోరుగా సాగుతున్నాయి. ఈ కార్యక్రమం ఏప్రిల్ 2021 మాసాంతానికి పూర్తవుతుందని భావిస్తున్నారు.
మొత్తం 158.10 లక్షల హెక్టార్లలో నాటిన పప్పు ధాన్యాలలో కందులు, పెసలు, అల్చందల వంటి కాయధాన్యాలు, మినుములు, పెసరపప్పు, బఠాణీ కోతలు పూర్తి అయ్యాయి.
మొత్తం 48.52 లక్షల హెక్టార్లలో నాటిన చెరుకులో , ఛత్తీస్గఢ్, కర్నాటక, తెలంగాణలలో కోతలు పూర్తి అయ్యాయి. ఇక, ఆంధ్రప్రదేశ్, బీహార్, మహారాష్ట్ర, గుజరాత్, హర్యానా, మధ్యప్రదేశ్, ఉత్తరాఖండ్, పశ్చిమ బెంగాల్ లో 92-98% వరకు పూర్తయ్యాయి. ఉత్తర్ ప్రదేశ్లో కోతలు 84% పూర్తయ్యాయి, ఈ కార్యక్రమం మే 2021 మధ్యవరకూ సాగనుంది.
ఇక, ఆంధ్రప్రదేశ్, అస్సాం, ఛత్తీస్గఢ్, కర్నాటక, కేరళ, ఒడిషా, తమిళనాడు, తెలంగాణ, త్రిపుర, పశ్చిమ బెంగాల్ వంటి రాష్ట్రాలలో మొత్తం 45.32 లక్షల హెక్టార్లలో నాటిన వరి పంటలో 18.73 లక్షల హెక్టార్లలో కోతలు పూర్తి అయ్యాయి. మిగిలినది కోతల దశలో ఉంది. ఆంధ్రప్రదేశ్, కర్నాటక, తమిళనాడు రాష్ట్రాలలో రబీ వరపంట కోతలు దాదాపు పూర్తయ్యాయి.
నూనె గింజల పంటల విషయానికి వస్తే, 70 లక్షల హెక్టార్లలో వేసిన ఆవ పంటకోతలు రాజస్థాన్, యుపి, ఎంపి, పశ్చిమ బెంగాల్, జార్ఖండ్, గుజరాత్, ఛత్తీస్గఢ్, ఒడిషా, అస్సాంలలో 100% పూర్తయింది. హర్యానాలో దాదాపుగా  పూర్తి కాగా, పంజాబ్లో 77% కోతలు పూర్తి అయ్యాయి. దాదాపుగా 7.34 లక్షల హెక్టార్లలో వేసిన వేరుశనగ పంటలలో 62.53% కోయడం జరిగింది.
కనుక, పంట కోతలు దాదాపుగా అనుకున్న సమయానికి పూర్తి అవుతున్నాయి, ఈ క్రమంలో రైతుల కృషిని గుర్తించి, ప్రశంసించాల్సిన అవసరం ఉంది.
ఆరోగ్య, కుటుంబ సంక్షేమ మంత్రిత్వ శాఖ
కమ్యూనిటీ రేడియో స్టేషన్లతో కేంద్ర ఆరోగ్య మంత్రిత్వశాఖ 16 నుంచి కమ్యూనికేషన్ అవగాహన వర్క్షాప్లు నిర్వహిస్తోంది.
కోవిడ్ 19 టీకాపై ప్రజల్లో అవగాహన కల్పించేందుకు వినూత్న కార్యక్రమాలను రూపొందించాలని, కోవిడ్ సురక్షిత ప్రవర్తనపై ప్రజా ఉద్యమాన్ని కొనసాగించాలని కమ్యూనిటీ రేడియో స్టేషన్లను కోరారు.
16 రాష్ట్రాల కమ్యూనిటీ రేడియో స్టేషన్ల ప్రతినిధుల కోసం కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ యునిసెఫ్ భాగస్వామ్యంతో కమ్యూనికేషన్ అవగాహన వర్క్షాప్ నిర్వహించింది. కోవిడ్టీకా, టీకా కార్యక్రమంపై ప్రజల్లో ఉన్న అపోహలు నివృత్తి చేసేలా.. కోవిడ్ సురక్షిత ప్రవర్తనపై దేశంలోని మారుమూల ప్రాంతాల్లోని ప్రజల్లోసైతం అవగాహన కల్పించేలా అర్ధవంతమైన ప్రచార కార్యక్రమాలను రూపొందించాల్సిన ఆవశ్యత ప్రధానాంశంగా ఈ వర్క్షాప్ను నిర్వహించారు.
ఈ వర్క్షాప్లో పాల్గొన్న కేంద్ర ఆరోగ్య మంత్రిత్వశాఖ సంయుక్త కార్యదర్శి లవ్ అగర్వాల్ మాట్లాడుతూ.. ప్రపంచంలోనే అతిపెద్ద టీకా కార్యక్రమానికి కమ్యూనిటీ రేడియో స్టేషన్ల సహకారాన్ని తాము గుర్తించామన్నారు. కమ్యూనిటీ రేడియో స్టేషన్లు తమ శ్రోతలకు విలువైన సమాచారాన్ని అందించే కార్యక్రమాలను ప్రసారం చేయడం ద్వారా.. దేశంలోని మారుమూల ప్రాంతాల్లో కూడా కోవిడ్ టీకా కార్యక్రమంలో పాల్గొంటున్నవారి సంఖ్య పెరుగుతుండడం.. కమ్యూనిటీ రేడియో స్టేషన్ల నిరంతర ప్రయత్నాలను, సహకారాన్ని ప్రతిబింబిస్తున్నాయన్నారు.
కోవిడ్సమయంలో పాటించాల్సిన జాగ్రత్తల ఆవశ్యకతపై, టీకాలపై ప్రజల్లో నెలకొన్న అపోహలు మరియు తప్పుడు సమాచారంపై కమ్యూనిటీ రేడియో స్టేషన్లు ప్రాంతీయ భాషల్లో అవగాహన కల్పించడం ఫలితంగానే గిరిజన ప్రాంతాలున్న జిల్లాల్లో కూడా వ్యాక్సినేషన్ కార్యక్రమంలో పురోగతి కనిపిస్తోందన్నారు.
వివిధ కమ్యూనిటీల్లో కోవిడ్ టీకా దిశగా తీసుకున్న సానుకూల కథనాలను, స్ఫూర్తిదాయక వ్యక్తులకు తమ ప్రసారాల్లో ప్రాధాన్యత ఇవ్వాలని.. తద్వారా కోవిడ్ టీకాపై కమ్యూనిటీల్లో విశ్వాసం పెంచాలని కమ్యూనిటీ రేడియోలను అభ్యర్థించారు. అంతేకాకుండా కోవిడ్తో ముడిపడి ఉన్న మానసిక ఆరోగ్య సమస్యలపై కూడా అవగాహన కల్పించే కార్యక్రమాలకు ప్రధాన్యత ఇవ్వాలని, ఇందుకోసం జాతీయ, రాష్ట్రస్థాయికి చెందిన మానసిక నిపుణులతో చర్చాకార్యక్రమాలు నిర్వహించడం ద్వారా వివిధ కమ్యూనిటీల్లో మానసిక సమస్యలను పరిష్కరించాలని, ఈ బాధ్యతను సమష్టిగా నిర్వహించాలని లవ్ అగర్వాల్ నొక్కి చెప్పారు.
కోవిడ్ సెకండ్ వేవ్ ముప్పు ఇంకా పూర్తిగా తొలగిపోలేదని, ఈ నేపథ్యంలో కోవిడ్ జాగ్రత్తలను కఠినంగా పాటించాల్సిన ఆవశ్యకతను శ్రోతలకు పదే పదే గుర్తుచేయాలని, ఒకవేళ నిర్లక్ష్యం చేసినా, కోవిడ్ మార్గదర్శకాలను పాటించడంలో అలసత్వం ప్రదర్శించినా వైరస్ ముప్పు మళ్లీ ఎదుర్కోవాల్సి ఉంటుందనే విషయంపై అవగాహన కల్పించాలని కమ్యూనిటీ రేడియో స్టేషన్లను కోరారు. కమ్యూనిటీల్లో స్ఫూర్తిదాయకమైన వ్యక్తులను గుర్తించి, వారి ద్వారా ప్రజా ఉద్యమాన్ని సృష్టించాలని, ఈ దిశగా కమ్యూనిటీ రేడియో స్టేషన్లలో పాల్గొనేవారిని ప్రోత్సహించాలని కోరారు.
ఈ వర్క్షాప్లో పాల్గొన్నవారు ప్రేక్షకులతో పరస్పరం తమకు ఎదురైన అనుభవాలను పంచుకున్నారు. వ్యాక్సినేషన్పై ప్రజల్లో ఉన్న భయాలను, అపోహలను ఎలా తొలగించారో, వ్యాక్సిన్ తీసుకునే దిశగా వారిని ఎలా ప్రోత్సహించారో వివరించారు. కమ్యూనిటీ రేడియో స్టేషన్ల ప్రతినిధులు అడిగిన పలు ప్రశ్నలకు కేంద్ర ఆరోగ్య మంత్రిత్వశాఖ సంయుక్త కార్యదర్శి సమాధానమిచ్చారు. మారుమూల ప్రాంతాల్లో సమాచార వ్యాప్తికి అందిస్తున్న సహకారాన్ని ఆయన ప్రశంసించారు.
ఈ ఇంటరాక్టివ్ సెషన్కు కేంద్ర ఆరోగ్య కుటుంబ, సంక్షేమ మంత్రిత్వశాఖ, ఐ & బీ, పీఐబీ, డీడీ, ఏఐఆర్, యూనిసెఫ్ అధికారులు కూడా హాజరయ్యారు.
ప్రధాన మంత్రి కార్యాలయం
శ్రీ బాబూ జగ్ జీవన్ రామ్ కు ఆయన జయంతి నాడు శ్రద్ధాంజలి ఘటించిన ప్రధాన మంత్రి
బాబూ జగ్ జీవన్ రామ్ గారి కి ఆయన జయంతి సందర్బం లో ప్రధాన మంత్రి శ్రీ నరేంద్ర మోదీ శ్రద్ధాంజలి ని అర్పించాచారు.
ప్రధాన మంత్రి ఒక ట్వీట్ లో -
‘‘బాబూ జగ్జీవన్ రామ్ గారి కి ఆయన జయంతి నాడు ఇవే నమస్సు లు. స్వాతంత్య్ర ఉద్యమ కాలం లో మరియు స్వాతంత్య్రం వచ్చిన తరువాతి కాలం లో ఆయన అందించినటువంటి అసాధారణమైన తోడ్పాటు ను మన దేశ ప్రజలు సదా స్మరించుకొంటారు. ఆయన పరిపాలన సంబంధి కౌశలాని కి మరియు పేద ల పట్ల ఆయన కు గల వ్యాకులత కు గాను ఆయన ను ఎంతగానో ప్రశంసించడం జరగుతున్నది’’ అని పేర్కొన్నారు.